  Майя Бывальцева 11-тӥ куарусёнэ Ижысь автозаводын Lada Vesta SW универсалэз тросэн поттонэз кутскыны чаклало. Солы сӥзем сӥё-дано ужрадэ предприятиын ужасьёс Ижкарлэсь тӧрозэ Юрий Тюринэз ӧтизы, ивортэ муниципалитетлэн пресс-службаез. Вераны кулэ, нырысетӥ дас универсалъёсты та ар кутсконын поттӥзы. Выль моделез тросэн поттыны кутскон азьын предприятиын универсаллы ёзъёс лэсьтон тӥрлыкез выльдыны чаклазы. Куд-ог ивортонъёсъя, выль «Весталэн» 1,6 литръем но 106 вал кужымъем 16 клапанэн двигателез луоз. Азьланяз кужымез будэтэмын луыны быгатоз. Тодэ вайытом, таяз арын 7 толэзь ӵоже Ижысь автозаводын 62 сюрс 40 машина бичазы, 2016-тӥ арысь та вакытэн ик ӵошатыса, со 17 процентлы тросгес. Тегъёс: Авто Ижкар LadaVesta Ижавто Удмуртия  